***Nájomná zmluva***

***č. 4/2022***

**uzatvorená v súlade s § 720 Občianskeho zákonníka a zákona č. 116/1990 Zb. o nájme a podnájme nebytových priestorov v znení neskorších predpisov**

**medzi**

P**renajímateľom: NSK v zastúpení POLIKLINIKA Štúrovo**

 Sídlo: Jesenského 85, 943 01 Štúrovo

 Zastúpený: Mgr.Ondrejom CZÉKUSOM

 riaditeľom Polikliniky Štúrovo

 IČO: 17336139

 IČ DPH: Sk 2021035225

 Bankové spojenie: Štátna pokladnica

 Číslo účtu: 7000306159/8180

**a**

**Nájomcom: DITRO, s.r.o.**

Sídlo**:** Bartókova 18, 943 01 Štúrovo

 Zastúpený: Františkom Vargom, konateľom

 IČO: 36 561 568

 Bankové spojenie: Štátna pokladnica

 Číslo účtu: SK 76 8180 0000 0070 0030 6159

**za nasledovných podmienok:**

**Čl. I**

**Predmet a účel nájmu**

l. Prenajímateľ ako správca majetku Nitrianskeho samosprávneho kraja prenajíma nájomcovi časť nebytových priestorov nachádzajúcich sa v budove súpisné číslo 105 na parcele číslo 3753, kat. územie Štúrovo, na ulici Jesenského č. 85, na prízemí o celkovej výmere 1 m². Nehnuteľnosť je zapísaná v katastri nehnuteľností Katastrálneho úradu v Nitre, správa katastra Nové Zámky na LV č. 2904.

2. Účelom nájmu je umiestnenie 1 ks automatu na nealkoholické nápoje.

**Čl. II.**

**Doba nájmu**

Zmluva sa uzatvára na dobu určitú, od 1.6.2022 do 31.5.2023.

**Čl. III.**

**Výška nájomného, splatnosť a spôsob platenia**

1. Úhrada za užívanie priestorov opísaných v Čl. I. tejto zmluvy bola stanovená dohodou zmluvných strán vo výške 460,00 €/m² ročne, ktorá predstavuje čisté nájomné bez ďalších nákladov spojených s užívaním a prevádzkovaním nebytových priestorov.

Nájomné ročné celkom 460,00 €

Nájomné mesačne celkom 38,40 €

2. Nájomné je splatné šťvťročne v rovnomerných splátkach vždy do 20. dňa po ukončení štvrťroka na účet prenajímateľa č.SK76 8180 0000 00070 0030 6159. Nájomca bude nájomné uhrádzať na základe faktúry.

1/3

**Čl. IV.**

**Úhrada služieb spojených s nájmom**

1. Prevádzkové náklad spojené s nájmom bude hradiť nájomca na základe výpočtov podľa parametrov prístroja.

2. Náklady na odber elektrickej energie budú hradené štvrťročne na základe výpočtov podľa parametrov prístroja.

3. Náklady na dodávku vody budú hradené štvrťročne na základe výpočtov podľa parametrov prístroja.

V prípade, že nájomca neuhradí nájomné alebo inú zročnú pohľadávku voči prenajímateľovi v stanovenom termíne, je povinný uhradiť prenajímateľovi úrok z omeškania vo výške stanovenej nar. Vlády SR č. 87/1995 Z.z.

**Čl. V.**

**Technický stav nebytového priestoru**

Zmluvné strany berú na vedomie, že prenajímateľ prenecháva nájomcovi nebytové priestory v stave spôsobilom na účel užívania. Opravy a úpravy účelovej povahy znáša nájomca na vlastné náklady. Stavebné úpravy je nájomca oprávnený vykonať len po predchádzajúcom písomnom súhlase prenajímateľa a príslušného stavebného úradu na vlastné náklady. Po ukončení nájmu nájomca je povinný dať prenajaté priestory do pôvodného stavu.

**Čl. VI.**

**Práva a povinnosti zmluvných strán**

**Nájomca je povinný:**

* uhrádzať náklady spojené s obvyklým udržiavaním
* platiť dohodnuté nájomné a úhrady za služby
* používať predmet nájmu v súlade s účelom určeným v čl. I. tejto zmluvy
* bez zbytočného odkladu oznámiť potrebu opráv, ktoré zabezpečuje prenajímateľ, inak nájomca zodpovedá za škody spôsobené nesplnením tejto povinnosti
* odovzdať priestory po skončení užívania v stave, v akom ich prevzal s prihliadnutím na obvyklé opotrebenie
* v prípade havárie alebo potreby opráv v prenajatom objekte umožniť prenajímateľovi prístup do potrebnej časti objektu

- nájomca zodpovedá v plnom rozsahu za protipožiarnu ochranu prenajatého priestoru a ochranu bezpečnosti zdravia pri práci svojich zamestnancov

- nájomca nie je oprávnený dať predmet nájmu do ďalšieho prenájmu alebo výpožičky

**Prenajímateľ je povinný:**

Odovzdať nebytové priestory nájomcovi ku dňu začatia plynutia doby nájmu v zmysle č. V. tejto zmluvy, v stave spôsobilom na dohovorené užívanie ho na svoje náklady udržiavať a zabezpečovať riadne plnenie služieb vrátane odvozu odpadu z automatu, ktorých poskytovanie je s užívaním nebytového priestoru spojené.

2/3

**Čl. VII.**

**Skončenie nájmu**

Nájomná zmluva končí:

1. Uplynutím dohodnutej doby nájmu

2. Písomnou dohodou zmluvných strán

3. Písomnou výpoveďou niektorej zo zmluvných strán z dôvodov uvedených v § 9 zákona č. 116/1990 Zb. v znení neskorších predpisov. Výpovedná lehota je 3 mesiace, ktorá začína plynúť prvým dňom mesiaca po doručení písomnej výpovede.

4. Prenajímateľ má právo túto zmluvu vypovedať, ak priestory potrebuje na plnenie svojich úloh. Výpovedná lehota v tomto prípade je jeden mesiac, ktorá začína plynúť prvým dňom mesiaca po doručení písomnej výpovede.

**Čl. VIII.**

**Záverečné ustanovenia**

1. Zmeniť a doplniť túto zmluvu možno len písomne na základe súhlasných prejavov účastníkov zmluvy očíslovaným dodatkom k tejto zmluve.

2. Zmluvné strany sú povinné po nadobudnutí platnosti nových všeobecne záväzných právnych predpisov a VZN NSK a zosúladiť obsah tejto zmluvy s týmito predpismi v lehote do 30 dní odo dňa účinnosti.

3. Zmluva nadobudla platnosť podpisom zmluvných strán a účinnosť dňom nasledujúcim po dni zverejnenia na internetovej stránke prenajímateľa.

4. Táto zmluva je vyhotovená v piatich vyhotoveniach, z ktorých 2 vyhotovenia dostane prenajímateľ, 2 nájomca a 1 vyhotovenie zriaďovateľ prenajímateľa, Nitriansky samosprávny kraj.

V Štúrove, dňa V Štúrove, dňa

Prenajímateľ: Nájomca:

––––––––––––––––––––––––––––––– ––––––––––––––––––––––––––––––-

Mgr.Ondrej CZÉKUS František VARGA

riaditeľ PK Štúrovo

3/3